Birgir Ármannsson

Birgir Ármannsson (sündinud 12. juunil 1968 Reykjavíkis) on Islandi poliitik (Iseseisvuspartei).

Birgir Ármannsson lõpetas Islandi Ülikooli õigusteaduse erialal 1996. aastal, advokaadi kutse omandas 1999. aastal. 1999–2000 õppis ta King's College Londonis. Aastatel 1988–1994 töötas ta õpingute kõrval ajakirjanikuna ajalehe Morgunblaðið toimetuses. 1995. aastal asus ta tööle Islandi Kaubanduskotta, kus oli esialgu jurist, 1998–1999 büroojuhataja ja 2000–2003 tegevdirektori asetäitja. Alates 2003. aastast on ta Alþingi liige. Aastatel 2003–2007 ja 2016–2017 oli ta Alþingi aseesimees. 2017–2021 oli ta Iseseisvuspartei parlamendifraktsiooni juht.Birgir Ármannsson Alþingi

Alates 1. detsembrist 2021 kuni 30. novembrini 2024 oli Birgir Ármannsson Alþingi esimees.Chairs, seats, and a speaker RÚV, 1. detsember 2021Iceland. Ministries, etc. rulers.org. Vaadatud 15. juunil 2025

 Viited 

Kategooria:Islandi poliitikud
Kategooria:Islandi juristid
Kategooria:Islandi Ülikooli vilistlased
Kategooria:Sündinud 1968